CELEX: 32013D0309
Language: hu
Date: 2013-06-19 00:00:00
Title: 2013/309/EU: A Bizottság végrehajtási határozata ( 2013. június 19. ) a 2006/168/EK határozat II., III. és IV. mellékletének a szarvasmarha-embriók Unióba irányuló importjára vonatkozó állat-egészségügyi bizonyítványban foglalt egyes követelmények tekintetében történő módosításáról (az értesítés a C(2013) 3704. számú dokumentummal történt)  EGT-vonatkozású szöveg

25.6.2013   
            
            
               HU
            
            
               Az Európai Unió Hivatalos Lapja
            
            
               L 172/32
            
         A BIZOTTSÁG VÉGREHAJTÁSI HATÁROZATA
   (2013. június 19.)
   a 2006/168/EK határozat II., III. és IV. mellékletének a szarvasmarha-embriók Unióba irányuló importjára vonatkozó állat-egészségügyi bizonyítványban foglalt egyes követelmények tekintetében történő módosításáról
   (az értesítés a C(2013) 3704. számú dokumentummal történt)
   (EGT-vonatkozású szöveg)
   (2013/309/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre (1) és különösen annak 9. cikke (1) bekezdése első albekezdésének b) pontjára,
   mivel:
   
               (1)
            
            
               A szarvasmarha-embriók közösségi importjára vonatkozó állat-egészségügyi követelmények és állat-egészségügyi bizonyítványok követelményeinek a megállapításáról, valamint a 2005/217/EK határozat hatályon kívül helyezéséről szóló, 2006. január 4-i 2006/168/EK bizottsági határozat (2) I. melléklete megállapítja azon harmadik országok jegyzékét, melyekből a tagállamoknak engedélyezniük kell a házi szarvasmarhák embrióinak (a továbbiakban: embriók) behozatalát. A határozat megállapít az említett mellékletben felsorolt egyes harmadik országok által nyújtandó egyes állatbetegségekre vonatkozó kiegészítő garanciákat is.
            
         
               (2)
            
            
               A 2006/168/EK határozat azt is előírja, hogy a tagállamoknak engedélyezniük kell az említett határozat II., III. és IV. mellékletében meghatározott állat-egészségügyi bizonyítványmintákban szereplő állat-egészségügyi követelményeknek megfelelő embriók behozatalát.
            
         
               (3)
            
            
               A 2006/168/EK határozat I. mellékletében Izrael olyan országként szerepel, amelyből az Unióba importált in vivo kinyert és in vitro előállított szarvasmarha-embriók Unióba történő behozatala engedélyezett. Az elmúlt évekre vonatkozóan azonban nem vettek nyilvántartásba ilyen behozatalt.
            
         
               (4)
            
            
               2012 novemberében Izrael a tejelő teheneknél előforduló bőrcsomósodáskór első eseteiről értesítette az Állat-egészségügyi Világszervezetet (OIE). 2013 márciusában Izrael az OIE-nek küldött jelentésében arról számolt be, hogy a betegség az első megjelenés helyétől dél és nyugat felé terjedt, és több tejelő állományt is megfertőzött.
            
         
               (5)
            
            
               A bőrcsomósodáskór vírusos betegség, amelyet az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelv (3) I. melléklete a bejelentési kötelezettség alá tartozó betegségek között sorol fel. A bőrcsomósodáskór jelenleg az Unióban nem fordul elő.
            
         
               (6)
            
            
               Az OIE Szárazföldi Állatok Egészségügyi Kódexének 4.7.14. cikke szerint a bőrcsomósodáskór a 4. kategóriába tartozik, amely azokat a betegségeket vagy kórokozókat sorolja fel, amelyek tekintetében tanulmányok szerint az embriókon keresztüli átvitel kockázata nem elhanyagolható még abban az esetben sem, ha az embriókat a Nemzetközi Embrióátültetési Társaság kézikönyvének megfelelően kezelik a begyűjtés és az átültetés között. A szarvasmarha-embriók harmadik országokban történő kereskedelmére és harmadik országokból történő behozatalára vonatkozó uniós jogszabályok e kézikönyvvel összhangban vannak.
            
         
               (7)
            
            
               Az OIE Szárazföldi Állatok Egészségügyi Kódexének 11.12.10. cikke a szarvasmarha-embrióknak és -petesejteknek a bőrcsomósodáskór által vélhetően fertőzött országokból történő behozatalára vonatkozó ajánlásokat tartalmaz.
            
         
               (8)
            
            
               A 2006/168/EK határozat II., III. és IV. mellékletében meghatározott állat-egészségügyi bizonyítványmintákban jelenleg nem szerepelnek a bőrcsomósodáskórra vonatkozó követelmények. Fennáll tehát tehát annak a kockázata, hogy az embrióknak a bőrcsomósodáskór által fertőzött országokból történő behozatalával a betegséget behurcolják az Unióba.
            
         
               (9)
            
            
               Helyénvaló ezért az OIE Szárazföldi Állatok Egészségügyi Kódexe ajánlásaival összhangban a 2006/168/EK határozat II., III. és IV. mellékletében meghatározott állat-egészségügyi bizonyítványmintákba a bőrcsomósodáskórra vonatkozó állat-egészségügyi követelményeket foglalni.
            
         
               (10)
            
            
               A 2006/168/EK határozat II., III. és IV. mellékletét ezért ennek megfelelően módosítani kell.
            
         
               (11)
            
            
               A kereskedelmi fennakadások elkerülése érdekében a 2006/168/EK határozattal bevezetett módosításokat megelőzően az e határozatnak megfelelően kiállított állat-egészségügyi bizonyítványok használatát az átmeneti időszakban bizonyos feltételek mellett engedélyezni kell.
            
         
               (12)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/168/EK határozat II., III. és IV. melléklete helyébe e határozat mellékletének szövege lép.
   2. cikk
   A 2013. szeptember 1-jéig tartó átmeneti időszakra a tagállamok engedélyezik a harmadik országokból származó, a szarvasmarhafajba tartozó háziállatok azon embriószállítmányainak behozatalát, amelyeket az e határozattal bevezetett módosításokat megelőzően a 2006/168/EK határozat II., III. és IV. mellékletében szereplő mintáknak megfelelő, legkésőbb 2013. július 31-én kiállított állat-egészségügyi bizonyítvány kísér.
   3. cikk
   Ezt a határozatot 2013. augusztus 1-jétől kell alkalmazni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2013. június 19-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 302., 1989.10.19., 1. o.
   
      (2)  HL L 57., 2006.2.28., 19. o.
   
      (3)  HL L 62., 1993.3.15., 69. o.
   
      MELLÉKLET
      „
            II. MELLÉKLET
            
               Állat-egészségügyi bizonyítványminta a 89/556/EGK tanácsi irányelvnek megfelelően gyűjtött, a szarvasmarhafajba tartozó háziállatok in vivo kinyert embriói behozatalához
            
            
               
            
               
            
               
         
         
            III. MELLÉKLET
            
               Állat-egészségügyi bizonyítványminta a 88/407/EGK tanácsi irányelvnek megfelelő sperma felhasználásával a szarvasmarhafajba tartozó háziállatok in vitro előállított embriói behozatalához
            
            
               
            
               
            
               
            
               
         
         
            IV. MELLÉKLET
            
               Állat-egészségügyi bizonyítványminta az exportáló ország központi illetékes hatósága által engedélyezett spermagyűtő és -tároló központokból származó sperma felhasználásával a szarvasmarhafajba tartozó háziállatok in vitro előállított embrióinak behozatalához
            
            
               
            
               
            
               
            
               
         ”